
„Viitade ja kaartide uuendus ja paigaldus“ projekti oma- ja sildfinantseeringu kinnitamine
1. ASJAOLUD JA MENETLUSE KÄIK

Narva Linnavalitsuse Linnamajandusamet koostöös Narva Linna Arenduse ja Ökonoomika Ametiga valmistab ette taotluse põhiprojektile „Viitade ja kaartide uuendus ja paigaldus“, mis said Maakondade arengustrateegiate elluviimise toetusmeede (MATA) taotlemisõigusega projektide nimekirja. Projekti toetuse taotlejaks on Narva Linnavalitsuse Linnamajandusamet. Taotluse projekti rahastamiseks tuleb esitada hiljemalt 31.05.2020. Programmi eesmärk on toimepiirkondade arengueelduste parem kasutus majanduskasvuks ja elukvaliteedi tõusuks vajalike teenuste kättesaadavus. 
„Viitade ja kaartide uuendus ja paigaldus“ projekti raames planeeritakse luua Narva linnas kaasaegse ja väliskülastajate nõudlusele vastava turismiobjektide infosüsteemi, mis sisaldab Narva ja Ida-Virumaa turismikaardid, turismiviidad ja infotahvlid Narva linna enim külastatava objekti ja kohtade infoga. Lisaks töötakse välja interaktiivse lähenduse kust saab lisateavet kaartidel ja infotahvlitel olevate objektide kohta. Olemasolevad vananenud infoviidad demonteeritakse.
Projekti tulemusena Narva linna ja maakonna turismiobjektid on lihtsalt leitavad, väliskülastajad on informeeritud objektidest ja nende asukohtadest,  info vaatamisväärsustest ja turismiobjektidest lähipiirkondadest on kättesaadav ja lihtsalt leitav, veedetud aeg Narvas ja Ida-Virumaal pikeneb, Narva linnas ja Ida-Viru maakonnas viibimine on komfortne ja mitmekesine. Paraneb kohalikke ettevõtete tuntus ning teadvustatakse nende asukoht linnas ja maakonnas.

Projekti eeldatav kogumaksumus on 75 800 eurot. Meetme toetus moodustab 75% abikõlblikest projekti kuludest. Seega linna omafinantseering peaks moodustama kuni 18 950 eurot (vähemalt 25% projekti abikõlblikust maksumusest). Lisaks on juurde arvestatud mitteabikõlblikud kulud, mis on vajalikud projekti elluviimiseks summas kuni 3 000 eurot hankemenetluste korraldamise teenuse tellimiseks. Seega projekti omafinantseeringu vajadus kokku on summas kuni 21 950 eurot ja sildfinantseerimise vajadus on kuni 25 300 eurot. Projekti omafinantseerimise ja sildfinantseerimise summad aastate lõikes  täpsustatakse Narva linna arengukavas sh tegevuskavas. Projekti tegevused on planeeritud ellu viia 2020-2021 aastate jooksul. 

Projekti „Viitade ja kaartide uuendus ja paigaldus“ eeldatav oma- ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid viiakse see üle järgmisele aastale):

	
	2020
	2021

	omafinantseerimine
	12 050
	9900

	sildfinantseerimine
	12100
	13200


Projekt on vastavuses strateegiliste dokumentidega:

1. Narva linna arengukavaga 2008-2023.
Strateegiline eesmärk 1.2: elukeskkonna infrastruktuur on parandatud

Tegevussuund 1.2.1: muuta linna territoorium heakorrastatuks ja meeldivaks

Ülesanded: 1.2.1.5. viitade ja infotahvlite paigaldamine

Tegevus 40: Viitade ja kaartide uuendus ja paigaldus
2. Ida-Viru maakonna arengustrateegia 2019–2030+tegevuskava aastateks 2019–2023

Eesmärk T1: Aastaks 2030+ on Ida-Virumaa Tallinna järel esimene turismisihtkoht Eestis.

Arengusuund T1.3: Sihtkoha turundustegevuste pidev rakendamine, maakonna maine parandamine

Tegevus T1.3.1: Viitade ja kaartide uuendamine ja paigaldus, sh interaktiivsed kaardid ja viidad teatud kohtades

2. ÕIGUSLIKUD ALUSED
Vastavalt Kohaliku omavalitsuse korralduse seaduse (edaspidi KOKS) § 22 lg 1 p 1 kohaselt kuulub valla- või linnaeelarve vastuvõtmine ja muutmine volikogu ainupädevusse.

Vastavalt KOKS § 22 lg 1 p-le 8 volikogu ainupädevusse kuulub laenude ja teiste varaliste kohustuste võtmine.

Vastavalt KOKS § 37 lg-le 3 varaliste kohustuste võtmise aluseks on arengukava.

Narva Linnavolikogu 29. juuni 2000. a määrusega nr 36 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine.
3.  OTSUS
 
3.1. Kinnitada projekti ”Viitade ja kaartide uuendus ja paigaldus” omafinantseeringuks kokku kuni 21 950 euro ulatuses.
3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku kuni 21 950 euro ulatuses.
3.3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks kokku kuni 25 300 euro ulatuses.

3.4. Projekti omafinantseerimise ja sildfinantseerimise summad aastate lõikes kajastada Narva linna Arengukavas.

3.5. Projekti teostajaks määrata Narva Linnavalitsuse Linnamajandusamet (registrikood 75039729) koos kõigi taotleja õiguste ja kohustustega.
4. RAKENDUSSÄTTED

4.1.  Narva Linnavolikogu otsus jõustub seadusega sätestatud korras.
4.2.  Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest.

Irina Janovitš

